KTAM เสนอขายตราสารหนี้ 6 เดือนชูผลตอบแทน 1.7% ขาย 23-29 ก.ย.
นางชวินดา หาญรัตนกูล กรรมการผู้จัดการและประธานเจ้าหน้าที่บริหาร บริษัทหลักทรัพย์จัดการกองทุน กรุงไทย จำกัด (มหาชน) หรือ KTAM เปิดเผยว่า สัปดาห์นี้บริษัทเปิดจำหน่าย 2 กองทุนตราสารหนี้ ได้แก่ กองทุนเปิดกรุงไทย ธนทรัพย์ เอ็นแฮนซท์ 26 (KTSUPE26 ) เสนอขายวันที่ 23 - 29 กันยายน 2558 อายุ 6 เดือน เน้นลงทุนตราสารหนี้ต่างประเทศ ประเภท MTN ที่ออกโดย Banco Latinoamericano de Comercio Exterior ,S.A. , ออกโดย Standard Bank of South Africa , เงินฝากประจำ Bank of China ( Macau ) , Turkiye Garanti Bankasi A.S. , และ Yapi Kradi Bankasi ในสัดส่วน 78%ของมูลค่าทรัพย์สินสุทธิของกองทุน ส่วนที่เหลือลงทุนตราสารหนี้ในประเทศ ประเภทตั๋วแลกเงิน และตราสารภาครัฐ ผลตอบแทนประมาณ 1.70% ต่อปี
23 ก.ย. 2558

นางชวินดา หาญรัตนกูล กรรมการผู้จัดการและประธานเจ้าหน้าที่บริหาร บริษัทหลักทรัพย์จัดการกองทุน กรุงไทย จำกัด (มหาชน) หรือ KTAM เปิดเผยว่า สัปดาห์นี้บริษัทเปิดจำหน่าย 2 กองทุนตราสารหนี้ ได้แก่ กองทุนเปิดกรุงไทย ธนทรัพย์ เอ็นแฮนซท์ 26 (KTSUPE26 ) เสนอขายวันที่ 23 – 29 กันยายน 2558 อายุ 6 เดือน เน้นลงทุนตราสารหนี้ต่างประเทศ ประเภท MTN ที่ออกโดย Banco Latinoamericano de Comercio Exterior ,S.A. , ออกโดย Standard Bank of South Africa , เงินฝากประจำ Bank of China ( Macau ) , Turkiye Garanti Bankasi A.S. , และ Yapi Kradi Bankasi ในสัดส่วน 78%ของมูลค่าทรัพย์สินสุทธิของกองทุน ส่วนที่เหลือลงทุนตราสารหนี้ในประเทศ ประเภทตั๋วแลกเงิน และตราสารภาครัฐ ผลตอบแทนประมาณ 1.70% ต่อปี
นอกจากนี้ บริษัทอยู่ในระหว่างการเปิดจำหน่ายรอบใหม่ ( Roll Over ) ของกองทุนเปิดกรุงไทยประจำ 3 เดือนคุ้มครองเงินต้น 1 ( KTFIX3M1 ) เสนอขายในวันที่ 21-25 กันยายน 2558 เน้นลงทุนตราสารหนี้ในประเทศ ประเภทพันธบัตรธนาคารแห่งประเทศไทย ในสัดส่วน 81% ของมูลค่าทรัพย์สินสุทธิของกองทุน ส่วนที่เหลือลงทุนใน เงินฝากธนาคารไอซีบีซี (ไทย) จำกัด (มหาชน) ผลตอบแทนประมาณ 1.10% ต่อปี
แนวโน้มอัตราผลตอบแทนของตราสารหนี้ในประเทศ มีการปรับตัวลดลงเกือบทุกช่วงอายุตามแรงซื้อกลับของนักลงทุนต่างชาติ หลังค่าเงินบาทมีการแข็งค่าขึ้นอย่างรวดเร็วจากการที่คณะกรรมการนโยบายการเงินธนาคารกลางสหรัฐอเมริกา (FOMC) มีมติคงอัตราดอกเบี้ยนโยบายไว้ที่ระดับเดิม เช่นเดียวกับคณะกรรมการนโยบายการเงินธนาคารแห่งประเทศไทย ทำให้เริ่มมีเม็ดเงินกลับเข้ามาลงทุนในตลาดพันธบัตรในประเทศ โดยในช่วงที่ผ่านมา นักลงทุนต่างชาติมียอดซื้อสุทธิจำนวน 3,047 ล้านบาท
ส่วนอัตราผลตอบแทนของพันธบัตรรัฐบาลสหรัฐอเมริกาปรับตัวลดลงทุกช่วงอายุ หลัง Fed มีมติคงอัตราดอกเบี้ยนโยบายไว้ที่ระดับเดิมจากความกังวลเกี่ยวกับการชะลอตัวของเศรษฐกิจโลกและตลาดการเงินที่ไร้เสถียรภาพขณะที่อัตราเงินเฟ้ออยู่ในระดับต่ำ โดยสรุปอัตราผลตอบแทนของตราสารหนี้อายุคงเหลือ 2 ปี ปรับตัวลดลง -2 bps.มาอยู่ที่ 0.69% ต่อปี อายุคงเหลือ 5 ปี ปรับตัวลดลง -7 bps. มาอยู่ที่ 1.45% ต่อปี และอายุคงเหลือ 10 ปี ปรับตัวลดลง -7 bps.มาอยู่ที่ 2.13% ต่อปี สำหรับปัจจัยที่ต้องติดตามในสัปดาห์นี้จะเป็นทิศทางเศรษฐกิจโลก และทิศทางการเคลื่อนย้ายเม็ดเงินลงทุนระหว่างประเทศ